CELEX: 32008L0107
Language: mt
Date: 2008-11-25 00:00:00
Title: Direttiva tal-Kummissjoni 2008/107/KE tal- 25 ta’ Novembru 2008 li temenda d-Direttiva tal-Kunsill 91/414/KEE biex tinkludi l-abamectin, l-epoxiconazole, il-fenpropimorph, il-fenpyroximate u t-tralkoxydim bħala sustanzi attivi Test b’relevanza għaż-ŻEE

26.11.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 316/4
            
         DIRETTIVA TAL-KUMMISSJONI 2008/107/KE
   tal-25 ta’ Novembru 2008
   li temenda d-Direttiva tal-Kunsill 91/414/KEE biex tinkludi l-abamectin, l-epoxiconazole, il-fenpropimorph, il-fenpyroximate u t-tralkoxydim bħala sustanzi attivi
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tqegħid fis-suq ta’ prodotti għall-ħarsien tal-pjanti (1), u b’mod partikolari l-Artikolu 6(1) tagħha,
   Billi:
   
               (1)
            
            
               Ir-Regolamenti tal-Kummissjoni (KE) Nru 451/2000 (2) u (KE) Nru 1490/2002 (3) jistabbilixxu r-regoli dettaljati għall-implimentazzjoni tat-tielet stadju tal-programm ta’ ħidma msemmi fl-Artikolu 8(2) tad-Direttiva 91/414/KEE u jistabbilixxu lista ta’ sustanzi attivi biex jiġu vvalutati, bl-għan li jiġu possibbilment inklużi fl-Anness I tad-Direttiva 91/414/KEE. Dik il-lista tinkludi l-abamectin, l-epoxiconazole, il-fenpropimorph, il-fenpyroximate u t-tralkoxydim.
            
         
               (2)
            
            
               Għal dawn is-sustanzi attivi l-effetti fuq is-saħħa tal-bniedem u l-ambjent ġew evalwati skond id-dispożizzjonijiet stipulati fir-Regolamenti (KE) Nru 451/2000 u (KE) Nru 1490/2002 għal firxa ta’ użi proposti min-notifikanti. Barra minn hekk, dawn ir-Regolamenti jaħtru lill-Istati Membri relaturi li għandhom jippreżentaw ir-rapporti ta’ evalwazzjoni u r-rakkomandazzjonijiet rilevanti lill-Awtorità Ewropea dwar is-Sigurtà tal-Ikel (EFSA) skond l-Artikolu 10(1) tar-Regolament (KE) Nru 1490/2002 Għall-abamectin l-Istat Membru relatur kien l-Olanda u t-tagħrif kollu rilevanti tressaq fis-27 ta’ Ottubru 2005. Għall-epoxiconazole, il-fenpropimorph u l-fenpyroximate l-Istat Membru relatur kien il-Ġermanja u kull tagħrif rilevanti tressaq fit-28 ta’ April 2005, fis-17 ta’ Marzu 2005 u fil-25 ta’ Ottubru 2005 rispettivament. Għat-tralkoxydim, l-Istat Membru relatur kien ir-Renju Unit u kull tagħrif rilevanti tressaq fis-6 ta’ Settembru 2005.
            
         
               (3)
            
            
               Ir-rapporti ta’ valutazzjoni kienu riveduti minn esperti mill-Istati Membri u l-EFSA u ppreżentati lill-Kummissjoni fid-29 ta’ Mejju 2008 għall-abamectin, fis-26 ta’ Marzu 2008 għall-epoxiconazole u t-tralkoxydim, fl-14 ta’ April 2008 għall-fenpropimorph, fil-5 ta’ Mejju 2008 għall-fenpyroximate, kollha fil-format tar-Rapporti Xjentifiċi tal-EFSA (4). Dawn ir-rapporti ġew riveduti mill-Istati Membri u mill-Kummissjoni fi ħdan il-Kumitat Permanenti dwar il-Katina Alimentari u s-Saħħa tal-Annimali u ġew ffinalizzati fil-11 ta’ Lulju 2008 fil-format tar-rapporti ta’ reviżjoni tal-Kummissjoni għall-abamectin, l-epoxiconazole, il-fenpropimorph, il-fenpyroximate u t-tralkoxydim.
            
         
               (4)
            
            
               Minn eżamijiet varji li saru deher li jista’ jiġi mistenni li l-prodotti għall-ħarsien tal-pjanti li fihom l-abamectin, l-epoxiconazole, il-fenpropimorph, il-fenpyroximate u t-tralkoxydim jissodisfaw, b’mod ġenerali, ir-rekwiżiti stipulati fl-Artikolu 5(1)(a) u (b) tad-Direttiva 91/414/KEE, b’mod partikolari fir-rigward tal-użi li ġew eżaminati u ddettaljati fir-rapporti ta’ reviżjoni tal-Kummissjoni. Huwa għalhekk xieraq li dawn is-sustanzi attivi jiġu inklużi fl-Anness I, biex jiġi żgurat li fl-Istati Membri kollha jistgħu jingħataw l-awtorizzazzjonijiet lill-prodotti għall-ħarsien tal-pjanti li jkun fihom dawn is-sustanzi attivi skond id-dispożizzjonijiet ta’ din id-Direttiva.
            
         
               (5)
            
            
               Bla ħsara għal din il-konklużjoni, huwa xieraq li jinkiseb iktar tagħrif dwar ċerti punti speċifiċi. L-Artikolu 6(1) tad-Direttiva 91/414/KEE jistipula li l-inklużjoni ta’ sustanza fl-Anness I tista’ tiġi soġġetta għal kundizzjonijiet. Għalhekk huwa xieraq li jintalab li l-abamectin għandu jkun suġġett għal aktar studji dwar l-ispeċifikazzjoni u li aktar tagħrif huwa meħtieġ biex jikkonferma r-riskju lill-għasafar u l-mammiferi, lill-organiżmi akwatiċi, u lill-ilma ta’ taħt l-art fir-rigward tal-metabolit U8. L-epoxiconazole għandu jkun suġġett kemm għal aktar ittestjar tal-proprjetajiet tiegħu li potenzjalment iħawdu l-endokrina kif ukoll għal programm ta’ sorveljanza biex jiġu evalwati l-possibbiltà li dan jiġi trasportat fl-atmosfera fuq distanza kbira u r-riskji relatati mal-ambjent; aktar tagħrif huwa meħtieġ fir-rigward tar-residwi tal-metaboliti tiegħu fl-uċuħ ewlenin tar-raba’, fir-rotazzjoni tal-ħsad, u fil-prodotti li joriġinaw mill-annimali kif ukoll tagħrif biex jiġi indirizzat ir-riskju fit-tul lill-għasafar u lill-mammiferi erbivori. Il-fenpropimorph għandu jkun suġġett għal aktar ittestjar biex tiġi kkonfermata l-mobbiltà fil-ħamrija tal-metoabolit BF-421-7. Il-fenpyroximate għandu jkun suġġett għal aktar ittestjar għall-konferma tar-riskju lill-organiżmi akwatiċi mill-metaboliti li fihom il-benzyl moiety u r-riskju ta’ bijotkabbir fil-katini tal-ikel akwatiċi. It-tralkoxydim ghandu jkun suġġett għal aktar ittestjar għall-konfirma tar-riskju fit-tul lill-mammiferi erbivori. L-istudji kollha u t-tagħrif kollu imsemmijin hawn fuq għandhom jitressqu min-notifikaturi sa l-għeluq ta’ żmien stipulat fl-Anness I ta’ din id-Direttiva.
            
         
               (6)
            
            
               Għandu jitħalla jiskadi perjodu raġjonevoli qabel ma sustanza attiva tiġi inkluża fl-Anness I biex l-Istati Membri u l-partijiet interessati jkunu jistgħu jħejju ruħhom biex jissodisfaw ir-rekwiżiti l-ġodda li se jirriżultaw mill-inklużjoni.
            
         
               (7)
            
            
               Bla ħsara għall-obbligi definiti bid-Direttiva 91/414/KEE bħala konsegwenza tal-inklużjoni ta’ sustanza attiva fl-Anness I, l-Istati Membri għandhom jingħataw perjodu ta’ sitt xhur wara l-inklużjoni biex jirrevedu l-awtorizzazzjonijiet eżistenti tal-prodotti għall-ħarsien tal-pjanti li fihom l-abamectin, l-epoxiconazole, il-fenpropimorph, il-fenpyroximate u t-tralkoxydim biex jiżguraw li r-rekwiżiti stipulati bid-Direttiva 91/414/KEE, b’mod partikolari l-Artikolu 13 tagħha u l-kundizzjonijiet rilevanti stipulati fl-Anness I, huma sodisfatti. L-Istati Membri għandhom ivarjaw, jibdlu jew jirtiraw, kif xieraq, awtorizzazzjonijiet eżistenti, skond id-dispożizzjonijiet tad-Direttiva 91/414/KEE. B’deroga mill-iskadenza stabbilita hawn fuq, għandu jiġi stipulat perjodu itwal għall-preżentazzjoni u l-valutazzjoni tad-dossier komplut tal-Anness III ta’ kull prodott għall-ħarsien tal-pjanti għal kull użu maħsub skond il-prinċipji uniformi stipulati fid-Direttiva 91/414/KEE.
            
         
               (8)
            
            
               L-esperjenza miksuba minn inklużjonijiet preċedenti fl-Anness I għad-Direttiva 91/414/KEE ta’ sustanzi attivi evalwati fil-qafas tar-Regolament tal-Kummissjoni (KEE) Nru 3600/92 (5) uriet li jistgħu jinqalgħu xi diffikultajiet fl-interpretazzjoni tad-dmirijiet ta’ detenturi ta’ awtorizzazzjonijiet eżistenti dwar l-aċċess għad-data. Għalhekk biex jiġu evitati aktar diffikultajiet jidher li huwa meħtieġ li d-dmirijiet tal-Istati Membri jiġu ċċarati, speċjalment id-dmir li jivverifikaw li d-detentur ta’ awtorizzazzjoni juri li għandu aċċess għal dossier li jissodisfa r-rekwiżiti tal-Anness II ta’ din id-Direttiva. Madankollu, din il-kjarifika ma timponi l-ebda obbligi ġodda fuq l-Istati Membri jew fuq id-detenturi tal-awtorizzazzjonijiet meta mqabbla mad-direttivi li ġew adottati s’issa li jemendaw l-Anness I.
            
         
               (9)
            
            
               Għalhekk huwa xieraq li tiġi emendata d-Direttiva 91/414/KEE skond dan.
            
         
               (10)
            
            
               Il-miżuri stipulati f’din id-Direttiva huma skond l-opinjoni tal-Kumitat Permanenti għall-Katina Alimentari u s-Saħħa tal-Annimali,
            
         ADOTTAT DIN ID-DIRETTIVA:
   Artikolu 1
   L-Anness I tad-Direttiva 91/414/KEE huwa emendat kif stabbilit fl-Anness għal din id-Direttiva.
   Artikolu 2
   L-Istati Membri għandhom jadottaw u jippubblikaw, sa mhux iktar tard mill-31 ta’ Ottubru 2009 il-liġijiet, ir-regolamenti, u d-dispożizzjonijiet amministrattivi meħtieġa biex ikunu konformi ma’ din id-Direttiva. Huma għandhom jikkomunikaw minnufih lill-Kummissjoni t-test ta’ dawn id-dispożizzjonijiet u t-tabella ta’ korrelazzjoni bejn dawn id-dispożizzjonijiet u din id-Direttiva.
   Għandhom japplikaw dawn id-dispożizzjonijiet mill-1 ta’ Novembru 2009.
   Meta l-Istati Membri jadottaw dawn id-dispożizzjonijiet, għandu jkun fihom referenza għal din id-Direttiva jew għandhom ikunu akkumpanjati b’tali referenza fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif trid issir din ir-referenza.
   Artikolu 3
   1.   L-Istati Membri għandhom skond id-Direttiva 91/414/KEE, fejn meħtieġ, jemendaw jew jirtiraw l-awtorizzazzjonijiet eżistenti għal prodotti għall-ħarsien tal-pjanti li fihom l-abamectin, l-epoxiconazole, il-fenpropimorph, il-fenpyroximate u t-tralkoxydim bħala sustanza attiva sal-31 ta’ Ottubru 2009.
   Sa din id-data huma għandhom b’mod partikolari jivverifikaw li jintlaħqu l-kundizzjonijiet fl-Anness I għal din id-Direttiva relatati mal-abamectin, l-epoxiconazole, il-fenpropimorph, il-fenpyroximate u t-tralkoxydim, bl-eċċezzjoni ta’ dawk identifikati fil-parti B tal-annotazzjoni li tikkonċerna dik is-sustanza attiva, u li d-detentur tal-awtorizzazzjoni jkollu f’idejh, jew ikollu aċċess għal, dossier li jissodisfa r-rekwiżiti tal-Anness II għal din id-Direttiva skond il-kundizzjonijiet tal-Artikolu 13 ta’ din id-Direttiva.
   2.   Bħala deroga mill-paragrafu 1, għal kull prodott awtorizzat għall-ħarsien tal-pjanti li fih l-abamectin, l-epoxiconazole, il-fenpropimorph, il-fenpyroximate u t-tralkoxydim bħala jew l-unika sustanza attiva jew bħala waħda minn diversi sustanzi attivi li kollha kemm huma ġew elenkati fl-Anness I għad-Direttiva 91/414/KEE sa mhux aktar tard mill-30 ta’ April 2009, l-Istati Membri għandhom jevalwaw mill-ġdid il-prodott skond il-prinċipji uniformi stipulati fl-Anness VI għad-Direttiva 91/414/KEE, fuq il-bażi ta’ dossier li jissodisfa r-rekwiżiti tal-Anness III ta’ din id-Direttiva u billi titqies il-parti B tal-annotazzjoni fl-Anness I għal din id-Direttiva dwar l-abamectin, l-epoxiconazole, il-fenpropimorph, il-fenpyroximate u t-tralkoxydim rispettivament. Fuq il-bażi ta’ din il-valutazzjoni, huma għandhom jistabbilixxu jekk il-prodott jissodisfax il-kundizzjonijiet stabbiliti fl-Artikolu 4(1)(b), (c), (d) u (e) tad-Direttiva 91/414/KEE.
   Wara li jistabbilixxu dan l-Istati Membri għandhom:
   
               (a)
            
            
               fil-każ ta’ prodott li jkun fih l-abamectin, l-epoxiconazole, il-fenpropimorph, il-fenpyroximate u t-tralkoxydim bħala l-unika sustanza attiva, fejn meħtieġ, jemendaw jew jirtiraw l-awtorizzazzjoni sa mhux aktar tard mit-30 ta’ April 2013; jew
            
         
               (b)
            
            
               fil-każ ta’ prodott li jkun fih l-abamectin, l-epoxiconazole, il-fenpropimorph, il-fenpyroximate u t-tralkoxydim bħala wieħed minn bosta sustanzi attivi, fejn meħtieġ, jemendaw jew jirtiraw l-awtorizzazzjoni sat-30 ta’ April 2013 jew sad-data ffissata għal din l-emenda jew dan l-iritrar fid-Direttiva jew id-Direttivi rispettivi li żiedu s-sustanza jew is-sustanzi rilevanti fl-Anness I għad-Direttiva 91/414/KEE, liema minnhom hija l-aħħar.
            
         Artikolu 4
   Din id-Direttiva għandha tidħol fis-seħħ fl-1 ta’ Mejju 2009.
   Artikolu 5
   Din id-Direttiva hija indirizzata lill-Istati Membri.
   
      Magħmula fi Brussell, 25 ta’ Novembru 2008.
      
         
            Għall-Kummissjoni
         
         Androulla VASSILIOU
         
            Membru tal-Kummissjoni
         
      
   
   
      (1)  ĠU L 230, 19.8.1991, p. 1.
   
      (2)  ĠU L 55, 29.2.2000, p. 25.
   
      (3)  ĠU L 224, 21.8.2002, p. 23.
   
      (4)  Ir-Rapport Xjentifiku EFSA (2008) 148. Konklużjoni dwar ir-reviżjoni esperta tal-valutazzjoni dwar ir-riskju marbut mal-pestiċidi tas-sustanza attiva abamectin (iffinalizzat fid-29 ta’ Mejju 2008).
   Ir-Rapport Xjentifiku EFSA (2008) 138. Konklużjoni dwar ir-reviżjoni esperta tal-valutazzjoni dwar ir-riskju marbut mal-pestiċidi tas-sustanza attiva epoxiconazole (iffinalizzat fis-26 ta’ Marzu 2008).
   Ir-Rapport Xjentifiku EFSA (2008) 144. Konklużjoni dwar ir-reviżjoni esperta tal-valutazzjoni dwar ir-riskju marbut mal-pestiċidi tas-sustanza attiva fenpropimorph (iffinalizzat fl-14 ta’ April 2008).
   Ir-Rapport Xjentifiku EFSA (2008) 143. Konklużjoni dwar ir-reviżjoni esperta tal-valutazzjoni dwar ir-riskju marbut mal-pestiċidi tas-sustanza attiva fenpyroximate (iffinalizzat fit-5 ta’ Mejju 2008).
   Ir-Rapport Xjentifiku EFSA (2008). Konklużjoni dwar ir-reviżjoni esperta tal-valutazzjoni dwar ir-riskju marbut mal-pestiċidi tas-sustanza attiva tralkoxydim (iffinalizzat fis-26 ta’ Marzu 2008).
   
      (5)  ĠU L 366, 15.12.1992, p. 10.
   
      ANNESS
      L-iskrizzjoni li ġejja għandha tiġi inkluża fl-aħħar parti tat-tabella fl-Anness I tad-Direttiva 91/414/KEE:
      
         
                     Nru
                  
                  
                     Isem Komuni, Numri ta’ Identifikazzjoni
                  
                  
                     Isem IUPAC
                  
                  
                     Purità (1)
                     
                  
                  
                     Dħul fis-seħħ
                  
                  
                     Skadenza tal-inklużjoni
                  
                  
                     Dispożizzjonijiet speċifiċi
                  
               
                     “216
                  
                  
                     Abamectin
                     Nru SAK 71751-41-2
                     avermectin B1a
                     
                     Nru SAK 65195-55-3
                     Avermectin B1b
                     
                     Nru SAK 65195-56-4
                     abamectin
                     CIPAC Nru 495
                  
                  
                     AvermectinB1a
                     
                     (10E,14E,16E,22Z)-(1R,4S,5’S,6S,6’R,8R,12S,13S,20R,21R,24S)-6’-[(S)-sec-butyl]-21,24-dihydroxy-5’,11,13,22-tetramethyl-2-oxo-3,7,19-trioxatetracyclo[15.6.1.14,8 020,24]pentacosa-10,14,16,22-tetraene-6-spiro-2’-(5’,6’-dihydro-2’H-pyran)-12-yl 2,6-dideoxy-4-O-(2,6-dideoxy-3-O-methyl-α-L-arabino-hexopyranosyl)-3-O-methyl-α-L-arabino-hexopyranoside
                     AvermectinB1b
                     
                     (10E,14E,16E,22Z)-(1R,4S,5’S,6S,6’R,8R,12S,13S,20R,21R,24S)-21,24-dihydroxy-6’-isopropyl-5’,11,13,22-tetramethyl-2-oxo-3,7,19-trioxatetracyclo[15.6.1.14,8 020,24]pentacosa-10,14,16,22-tetraene-6-spiro-2’-(5’,6’-dihydro-2’H-pyran)-12-yl 2,6-dideoxy-4-O-(2,6-dideoxy-3-O-methyl-α-L-arabino-hexopyranosyl)-3-O-methyl-α-L-arabino-hexopyranoside
                  
                  
                     ≥ 850 g/kg
                  
                  
                     1 ta’ Mejju 2009
                  
                  
                     30 ta’ April 2019
                  
                  
                     PARTI A
                     Użu biss bħala insettiċida, akariċida
                     PARTI B
                     Waqt il-valutazzjoni tal-applikazzjonijiet għall-awtorizzazzjoni tal-prodotti għall-ħarsien tal-pjanti li fihom l-abamectin għall-użu għajr dawk taċ-ċitru, ħass u tadam, l-Istati Membri għandhom joqogħdu partikolarment attenti għall-kriterji fl-Artikolu 4(1) (b), u għandhom jiżguraw li jiġu pprovduti kull dejta u tagħrif meħtieġa qabel ma tingħata awtorizzazzjoni bħal din.
                     Għall-implimentazzjoni tal-prinċipji uniformi tal-Anness VI, għandhom jitqiesu l-konklużjonijiet tar-rapport ta’ reviżjoni dwar (l-abamectin), u b’mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa tal-Annimali fil-11 ta’ Lulju 2008.
                     Fil-valutazzjoni ġenerali l-Istati Membri għandhom jixħtu attenzjoni partikolari fuq:
                     
                                 —
                              
                              
                                 is-sikurezza tal-operaturi u jiżguraw li l-kundizzjonijiet tal-użu jippreskrivu l-applikazzjoni ta’ tagħmir ta’ protezzjoni personali xieraq;
                              
                           
                                 —
                              
                              
                                 ir-residwi f’ikel li joriġina mill-pjanti u jivvalutaw l-espożizzjoni djetetika tal-konsumaturi;
                              
                           
                                 —
                              
                              
                                 il-ħarsien tan-naħal, l-antropodi mhux fil-mira, l-għasafar, il-mammiferi, u l-organiżmi akkwatiċi. B’rabta ma’ dawn ir-riskji identifikati, il-miżuri għat-tnaqqis tar-riskju, bħal żoni ta’ lqugħ, perjodi ta’ stennija, għandhom jiġu applikati fejn xieraq.
                              
                           L-Istati Membri kkonċernati għandhom jitolbu l-preżentazzjoni ta’:
                     
                                 —
                              
                              
                                 aktar studji ta’ speċifikazzjoni;
                              
                           
                                 —
                              
                              
                                 tagħrif li jindirizza dejjem aktar l-istima tar-riskju għall-għasafar u l–mammiferi;
                              
                           
                                 —
                              
                              
                                 tagħrif li jindirizza r-riskju għall-organiżmi akkwatiċi fir-rigward tal-metaboliti prinċipali tal-ħamrija;
                              
                           
                                 —
                              
                              
                                 tagħrif li jindirizza r-riskju għall-ilma ta’ taħt l-art fir-rigward tal-metabolit U8.
                              
                           Għandhom jiżguraw li n-notifikanti jipprovdu l-Kummissjoni bi studji bħal dawn fi żmien sentejn mid-dħul fis-seħħ ta’ din id-Direttiva.
                  
               
                     217
                  
                  
                     Epoxiconazole
                     Nru SAK 135319-73-2 (qabel 106325-08-0)
                     Nru CIPAC 609
                  
                  
                     (2RS, 3SR)-1-[3-(2-chlorophenyl)-2,3-epoxy-2-(4-fluorophenyl)propyl]-1H-1,2,4-triazole
                  
                  
                     ≥ 920 g/kg
                  
                  
                     1 ta’ Mejju 2009
                  
                  
                     30 ta’ April 2019
                  
                  
                     PARTI A
                     L-użi bħala fungiċida biss jistgħu jkunu awtorizzati.
                     PARTI B
                     Għall-implimentazzjoni tal-prinċipji uniformi tal-Anness VI, għandhom jitqiesu l-konklużjonijiet tar-rapport ta’ reviżjoni dwar l-epoxiconazole, u b’mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa tal-Annimali fl-11 ta’ Lulju 2008.
                     F’din l-evalwazzjoni ġenerali l-Istati Membri għandhom jixħtu attenzjoni partikolari fuq:
                     
                                 —
                              
                              
                                 is-sikurezza tal-operaturi u jiżguraw li l-kundizzjonijiet tal-użu jippreskrivu l-applikazzjoni tat-tagħmir ta’ protezzjoni personali xieraq;
                              
                           
                                 —
                              
                              
                                 l-espożizzjoni djetika tal-konsumaturi għall-metaboliti tal-epoxiconazole (triazole);
                              
                           
                                 —
                              
                              
                                 il-potenzjal għat-trasport fl-atmosfera fuq distanza kbira;
                              
                           
                                 —
                              
                              
                                 ir-riskju għall-organiżmi akkwatiċi, għasafar u mammiferi. Il-kundizzjonijiet tal-awtorizzazzjoni għandhom jinkludu miżuri li jtaffu r-riskju, fejn xieraq.
                              
                           L-Istati Membri kkonċernati għandhom jiżguraw li n-notifikant iressaq aktar studji lill-Kummissjoni li jindirizzaw il-proprjetajiet tal-epoxiconazole li potenzjalment iħawdu l-endokrina fi żmien sentejn wara l-adozzjoni tal-linji ta’ gwida ta’ ttestjar tal-OECD dwar id-diżgregazzjoni endokrinali jew, alternattivament, linji ta’ gwida ta’ ttestjar miftiehma mill-Komunità.
                     L-Istati Membri kkonċernati għandhom jiżguraw li n-notifikant iressaq quddiem il-Kummissjoni programm ta’ sorveljanza mhux aktar tard mit-30 ta’ Ġunju 2009 li jevalwa l-possibbiltà tat-trasport fl-atmosfera fuq distanza kbira tal-epoxiconazole u r-riskji relatati mal-ambjent. Ir-riżultati ta’ din is-sorveljanza għandhom jitressqu bħala rapport ta’ sorveljanza lill-Kummissjoni mhux aktar tard mill-31 ta’ Diċembru 2011.
                     L-Istati Membri kkonċernati għandhom jiżguraw li n-notifikant iressaq mhux aktar tard minn sentejn mid-dħul fis-seħħ ta’ din id-Direttiva tagħrif dwar ir-residwi tal-metaboliti tal-epoxiconazole fl-uċuħ ewlenin tar-raba’, fir-rotazzjoni tal-ħsad u fil-prodotti li joriġinaw mill-annimali kif ukoll tagħrif biex jiġi indirizzat ir-riskju fit-tul lill-għasafar u lill-mammiferi erbivori.
                  
               
                     218
                  
                  
                     Fenpropimorph
                     Nru SAK Nru 67564-91-4
                     Nru CIPAC 427
                  
                  
                     (RS)-cis-4-[3-(4-tert-butylphenyl)-2-methylpropyl]-2,6-dimethylmorpholine
                  
                  
                     ≥ 930 g/kg
                  
                  
                     1 ta’ Mejju 2009
                  
                  
                     30 ta’ April 2019
                  
                  
                     PARTI A
                     L-użi bħala fungiċida biss jistgħu jkunu awtorizzati.
                     PARTI B
                     Għall-implimentazzjoni tal-prinċipji uniformi tal-Anness VI, għandhom jitqiesu l-konklużjonijiet tar-rapport ta’ reviżjoni dwar il-fenpropimorph, u b’mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa tal-Annimali fil-11 ta’ Lulju 2008.
                     Fil-valutazzjoni ġenerali l-Istati Membri għandhom jixħtu attenzjoni partikolari fuq:
                     
                                 —
                              
                              
                                 is-sigurtà tal-operaturi u l-ħaddiema. Kundizzjonijiet awtorizzati ta’ użu għandhom jippreskrivu l-applikazzjoni tat-tagħmir protettiv personali u tal-miżuri għat-tnaqqis tar-riskju biex titnaqqas l-espożizzjoni, bħar-restrizzjoni tar-rata ta’ ħidma ta’ kuljum;
                              
                           
                                 —
                              
                              
                                 il-protezzjoni tal-ilma ta’ taħt l-art, meta s-sustanza attiva tiġi applikata f’reġjuni b’kundizzjonijiet vulnerabbli tal-ħamrija u/jew klimatiċi;
                              
                           
                                 —
                              
                              
                                 il-ħarsien ta’ organiżmi akkwatiċi. Il-kundizzjonijiet ta’ awtorizzazzjoni għandhom jinkludu miżuri għat-tnaqqis tar-riskju, fejn xieraq, bħal żoni ta’ lqugħ u t-tnaqqis tal-flussi ta’ tifwir u żennuni li jnaqqsu t-tixrid tas-sustanzi sprejjati;
                              
                           L-Istati Membri kkonċernati għandhom jitolbu l-preżentazzjoni ta’ studji ulterjuri biex jikkonfermaw il-mobbiltà fil-ħamrija tal-metabolit BF-421-7. Huma għandhom jiżguraw li n-notifikanti li fuq talba tagħhom ġiet inkluża l-fenpropimorph f’dan l-Anness jipprovdu dawn l-istudji lill-Kummissjoni sal-31 ta’ Diċembru 2010.
                  
               
                     219
                  
                  
                     Fenpyroximate
                     Nru SAK 134098-61-6
                     Nru CIPAC 695
                  
                  
                     tert-butyl (E)-alpha-(1,3-dimethyl-5-phenoxypyrazol-4-ylmethyleneamino-oxy)-p-toluate
                  
                  
                     > 960 g/kg
                  
                  
                     1 ta’ Mejju 2009
                  
                  
                     30 ta’ April 2019
                  
                  
                     PARTI A
                     L-użi bħala akariċida biss jistgħu jkunu awtorizzati.
                     L-użi li ġejjin ma għandhomx ikunu awtorizzati:
                     
                                 —
                              
                              
                                 l-applikazzjonijiet f’uċuħ għolja b’riskju għoli ta’ tifrix tal-bexx, per eżempju air-blast sprejer immuntat fuq trakk u applikazzjonijiet li jitħaddmu bl-idejn.
                              
                           PARTI B
                     Għall-implimentazzjoni tal-prinċipji uniformi tal-Anness VI, għandhom jitqiesu l-konklużjonijiet tar-rapport ta’ reviżjoni dwar il-fenpyroximate, u b’mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa tal-Annimali fil-11 ta’ Lulju 2008.
                     F’din l-evalwazzjoni ġenerali l-Istati Membri għandhom jixħtu attenzjoni partikolari fuq:
                     
                                 —
                              
                              
                                 is-sikurezza tal-operaturi u l-ħaddiema u jiżguraw li l-kundizzjonijiet tal-użu jippreskrivu l-applikazzjoni ta’ tagħmir ta’ protezzjoni personali xieraq;
                              
                           
                                 —
                              
                              
                                 l-impatt fuq l-organiżmi akkwatiċi u l-artropodi mhux fil-mira u għandhom jiżguraw li l-kundizzjonijiet tal-awtorizzazzjoni jinkludu, fejn jixraq, miżuri għat-tnaqqis tar-riskju.
                              
                           L-Istati Membri kkonċernati għandhom jitolbu l-preżentazzjoni ta’ tagħrif biex ikomplu jindirizzaw:
                     
                                 —
                              
                              
                                 ir-riskju lill-organiżmi akkwatiċi minn metaboliti li fihom il-benzyl moiety;
                              
                           
                                 —
                              
                              
                                 ir-riskju ta’ biotkabbir fil-katini tal-ikel akkwatiċi.
                              
                           Huma għandhom jiżguraw li n-notifikanti li fuq talba tagħhom ġiet inkluża l-fenpyroximate f’dan l-Anness jipprovdu tagħrif bħal dan lill-Kummissjoni fi żmien sentejn mid-dħul fis-seħħ ta’ din id-Direttiva.
                  
               
                     220
                  
                  
                     Tralkoxydim
                     Nru SAK 87820-88-0
                     Nru CIPAC 544
                  
                  
                     (RS)-2-[(EZ)-1-(ethoxyimino)propyl]-3-hydroxy-5-mesitylcyclohex-2-en-1-one
                  
                  
                     ≥ 960 g/kg
                  
                  
                     1 ta’ Mejju 2009
                  
                  
                     30 ta’ April 2019
                  
                  
                     PARTI A
                     L-użi bħala erbiċida biss jistgħu jkunu awtorizzati.
                     PARTI B
                     Għall-implimentazzjoni tal-prinċipji uniformi tal-Anness VI, għandhom jitqiesu l-konklużjonijiet tar-rapport ta’ reviżjoni dwar it-tralkoxydim, u b’mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa tal-Annimali fil-11 ta’ Lulju 2008.
                     F’din l-evalwazzjoni ġenerali l-Istati Membri għandhom jixħtu attenzjoni partikolari fuq:
                     
                                 —
                              
                              
                                 il-protezzjoni tal-ilma ta’ taħt l-art, b’mod partikolari mill-metabolit R173642 tal-ħamrija meta s-sustanza attiva tiġi applikata f’reġjuni b’kundizzjonijiet vulnerabbli tal-ħamrija u/jew klimatiċi;
                              
                           
                                 —
                              
                              
                                 il-ħarsien ta’ mammiferi erbivori.
                              
                           Il-kundizzjonijiet għall-użu għandhom jinkludu miżuri għat-tnaqqis tar-riskju, fejn xieraq.
                     L-Istati Membri kkonċernati għandhom jitolbu l-preżentazzjoni ta’:
                     
                                 —
                              
                              
                                 tagħrif li jkompli jindirizza r-riskju fit-tul għall-mammiferi erbivori li jiġi mill-użu tat-tralkoxydim.
                              
                           Huma għandhom jiżguraw li n-notifikanti li fuq talba tagħhom ġiet inkluża t-tralkoxydim f’dan l-Anness jipprovdu tagħrif bħal dan lill-Kummissjoni fi żmien sentejn mid-dħul fis-seħħ ta’ din id-Direttiva.”
                  
               
      
         (1)  Aktar dettalji dwar l-identità u l-ispeċifikazzjoni tas-sustanzi attivi jingħataw fir-rapport ta’ reviżjoni.